ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈ రంగంలో అభివృద్ధి
ఎంఎస్ఎంఈల అభివృద్ధికి సాయపడే చర్యగా, 26.06.2020న ఎస్.ఓ. 2119  నంబర్ ప్రకటనను కేంద్ర ప్రభుత్వం విడుదల చేసింది. ప్లాంటులో పెట్టుబడి, యంత్రాలు లేదా సామగ్రి, టర్నోవర్ ఆధారంగా ఎంఎస్ఎంఈల విభజనకు మిశ్రమ ప్రమాణాలను ప్రకటించింది. ఇది 1.7.2020 నుంచి అమల్లోకి వచ్చింది. పాత వ్యవస్థ అయిన 'ఉద్యోగ్ ఆధార్ మెమోరాండం' నుంచి కొత్త వ్యవస్థ అయిన ఉద్యం నమోదుకు సమస్యలు లేకుండా మారడానికి ఇది వీలు కల్పిస్తుంది. ఉద్యం నమోదుకు తుది గడువుగా 31.03.2021ను నిర్ణయించారు. ఉత్పత్తి, సేవల రంగాల సంస్థల మధ్య ఎలాంటి భేదం లేదు. వేర్వేరు సందర్భాలను బట్టి, వినియోగదారుల నుంచి డిమాండ్, ద్రవ్యోల్బణం, శ్రామికులు, ముడిపదార్థాల లభ్యత, ధరల్లో హెచ్చుతగ్గులు వంటి వివిధ సామాజిక-ఆర్థిక అంశాలపై ఆధారపడి, వివిధ పెట్టుబడి పరిమితులతో కూడిన టర్నోవర్ వాస్తవ గణాంకాలు ఆధారపడి ఉంటాయి. ఏక పెట్టుబడి లేదా టర్నోవర్ నిష్పత్తి లేదు.
కొత్త మిశ్రమ విధానాలు ఎన్నో ప్రయోజనాలను తెస్తాయని ఆశిస్తున్నారు. పెట్టబడులను ఆకర్షించి, ఎంఎస్ఎంఈ రంగంలో ఉపాధి కల్పనకు ఇవి సాయపడతాయి. ఉద్యం నమోదు పోర్టల్, ఎంఎస్ఎంఈలు ఈ క్రిందివాటితో అనుసంధానం కావడానికి వీలు కల్పించింది. అవి..  ప్రభుత్వ సేకరణల్లో భాగస్వామ్య భరోసా కోసం జీఈఎం పోర్టల్  ఎంఎస్ఈల చెల్లింపుల ఆలస్యాన్ని గుర్తించడానికి సాయపడే టీఆర్ఈడీఎస్ వేదికతో అనుసంధానం  పెట్టుబడి లేదా టర్నోవర్లో మార్పుల కారణంగా పునఃవర్గీకరణ స్థితిలో మార్పు వస్తే, అలాంటి మార్పు జరిగిన ఏడాది తర్వాతి ఆర్థిక సంవత్సరంలోని ఏప్రిల్ 1వ తేదీ నుంచి 'స్థితితో అనుసంధానించిన ప్రయోజనం' అమల్లోకి వస్తుంది.
ఎంఎస్ఎంఈ శాఖ సహాయ మంత్రి శ్రీ ప్రతాప్ చంద్ర సారంగి, ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
ప్రధాన మంత్రి కార్యాలయం
గ్రామీస్ లో ఉత్తమ బాలల సంగీత ఏల్బమ్ పురస్కారాన్ని గెలుచుకొన్నందుకు ఫాల్గుణి శాహ్గారి కి అభినందనలు తెలిపిన ప్రధాన మంత్రి
గ్రామీస్ లో ‘బెస్ట్ చిల్డ్రన్ స్ మ్యూజిక్ ఏల్బమ్’ పురస్కారాన్ని గెలుచుకొన్న ఫాల్గుణి శాహ్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలిపారు.
ప్రధాన మంత్రి ఒక ట్వీట్ లో –
‘‘గ్రామీస్ లో ‘బెస్ట్ చిల్డ్రన్ స్ మ్యూజిక్ ఏల్బమ్’ పురస్కారాన్ని గెలుచుకొన్నందుకు ఫాల్గుణి శాహ్ గారి కి అభినందన లు. ఆమె భావి ప్రయాసల లో రాణించాలి అని కోరుకొంటూ ఇవే శుభాకాంక్షలు. ’’ అని పేర్కొన్నారు.
రక్షణ మంత్రిత్వ శాఖ
ప్రపంచ స్థాయిలో మున్ముందు ఆధిపత్య పాత్రను పోషించగలిగే స్థితిలో భారతదేశం: రక్షణ శాఖ సహాయ మంత్రి డాక్టర్ సుభాష్ ఆర్. భామ్రే
-సికిందరాబాద్ లోని కాలేజ్ ఆఫ్ డిఫెన్స్ మేనేజ్ మెంట్ లో
చర్చాసభను ప్రారంభించిన మంత్రి
రక్షణ శాఖ సహాయ మంత్రి డాక్టర్ సుభాష్ ఆర్. భామ్రే ఈ రోజు సికిందరాబాద్ లోని కాలేజ్ ఆఫ్ డిఫెన్స్ మేనేజ్ మెంట్  లో “లీవరేజ్ డిఫెన్స్ ఎక్స్ పెండిచర్ యాజ్ ఎ టూల్ ఫర్ నేషన్ బిల్డింగ్” అంశంపై చర్చాసభను ప్రారంభించారు.
ఈ సందర్భంగా డాక్టర్ సుభాష్ ఆర్. భామ్రే ప్రారంభోపన్యాసమిస్తూ, ఈ తరహా చర్చాసభలు నిర్ణేతలు, ప్రాక్టీషనర్లు మరియు సంబంధిత వర్గాల వారిలో కొత్త ఆలోచనలను అంకురింపచేస్తాయన్నారు. ప్రపంచంలో ప్రధాన స్థానానికేసి సాగాలన్న భారతదేశ ఆకాంక్ష సమీప భవిష్యత్తులో భారతదేశమే ఆధిపత్య పాత్రను పోషించగలిగే స్థితిని కూడా కొనితేగలదని ఆయన పేర్కొన్నారు.
రక్షణ రంగ తయారీ లో పెట్టుబడిని పెంచడం, రక్షణ సంబంధిత సామగ్రిని ఎగుమతి చేసే సత్తాతో పాటు, సేకరణలో నెలకొల్పుతున్న ఒక క్రమ పద్ధతి, ఆఫ్ సెట్ విధానం, పరిశోధన- అభివృద్ధి  కి ఊతమివ్వడం.. ఇవన్నీ భారతదేశం తక్కువ స్థాయి వ్యయం ద్వారానే ఒక బలమైన సైన్యాన్ని రూపొందించుకోవడానికి తోడ్పడేవేనన్న అభిప్రాయాన్ని మంత్రి డాక్టర్ సుభాష్ ఆర్. భామ్రే వ్యక్తం చేశారు. అంతే కాకుండా ఉద్యోగావకాశాల కల్పనకు, ప్రభుత్వ ఆదాయం అధికం కావడానికి, కోశ సంబంధి లోటు తగ్గడానికి, దౌత్యపరమైన మార్గాలలో ముందంజ వేయడానికి, తద్వారా జాతి నిర్మాణ ప్రక్రియకు కూడా ఈ అంశాలు తోడ్పాటును ఇవ్వగలవని మంత్రి వివరించారు. కాలేజ్ ఆఫ్ డిఫెన్స్ మేనేజ్ మెంట్ కమాండెంట్ రియర్ అడ్మిరల్ దుష్యంత్ సింగ్ చౌహాన్ ఈ కార్యక్రమంలో పాల్గొని ప్రసంగిస్తూ, ఈ చర్చాసభలో రెండు రోజుల పాటు జరిగే కూలంకష చర్చలు, ఉప చర్చలు విధాన నిర్ణేతలకు సహాయపడగలిగే ఉపయుక్తమైన సిఫారసులను అందిస్తాయన్న ఆశాభావాన్ని వెలిబుచ్చారు.
సైన్య దళాల ఉప ప్రధానాధికారి లెఫ్టినెంట్ జనరల్ శ్రీ సుబ్రత సాహా, ఎయిర్ చీఫ్ మార్షల్ శ్రీ ఎన్.ఎ.కె. బ్రౌన్ , లెఫ్టినెంట్ జనరల్ శ్రీ ఎస్.ఎల్. నరసింహన్ , ఎన్ఎస్ ఎబి సలహాదారు, పూర్వ రాయబారి శ్రీ ఆర్.ఎస్. కల్హా, ఐడిఎఎస్  శ్రీమతి శోభన జోషి,  సంయుక్త కార్యదర్శి శ్రీ ఆర్. టాండన్, ఇంకా సాయుధ బలగాలకు చెందిన పలువురు సీనియర్ అధికారులు ఈ సెమినార్ లో పాల్గొన్నారు.
పార్లమెంటరీ వ్యవహారాలు
రానున్న పార్లమెంట్ బడ్జెట్ సమావేశాల లో అన్ని అంశాల పైన చర్చించేందుకు ప్రభుత్వం సిద్ధం గా ఉందన్న ప్రధాన మంత్రి
ప్రపంచం లో ఇప్పుడు నెలకొన్న స్థితిగతుల నుండి దేశం లబ్ధి ని పొందేందుకు ఆర్థిక అంశాల పై మరింత శ్రద్ధ వహించాలంటూ ఉద్ఘాటన
పార్లమెంటు యొక్క పనితీరు ను మెరుగుపరచడం సభ్యుల లో ప్రతి ఒక్కరి బాధ్యత అని ప్రధాన మంత్రి స్పష్టం చేశారు
రాబోయే పార్లమెంటు బడ్జెటు సమావేశాల లో అన్ని అంశాల పైన చర్చించడం కోసం ప్రభుత్వం సిద్ధం గా ఉందని ప్రధాన మంత్రి శ్రీ నరేంద్ర మోదీ నేడు స్పష్టం చేశారు. 2020వ సంవత్సరం జనవరి 31వ తేదీ న బడ్జెటు సమావేశాలు ఆరంభం కానుండగా, అంతకు ఒక రోజు ముందు జరిగిన అఖిల పక్ష సమావేశాన్ని ఉద్దేశించి ఆయన ప్రసంగించారు.
ప్రస్తుతం దేశం లో ని ప్రస్తుత ఆర్థిక పరిస్థితి ని దృష్టిలో పెట్టుకొని ఈ సమావేశాలు ఆ అంశం పై శ్రద్ధ వహించాలని సభ్యుల లో ఎక్కువ మంది చేసిన సూచన ను ప్రధాన మంత్రి తన ప్రసంగం ముగింపు లో స్వాగతించారు.
‘‘దేశాని కి సంబంధించిన ఆర్థిక స్థితి పై చర్చ జరగాలని సభ్యుల లో పలువురు కోరారు. దీని ని నేను స్వాగతిస్తున్నాను. మరి మనం మీరంతా అన్నట్టు ఆర్థిక అంశాల పైన చర్చించవలసిన అవసరం ఉంది’’ అని ఆయన అన్నారు.
ప్రస్తుత ప్రపంచ ఆర్థిక స్థితిగతుల లో దేశం ఏ విధం గా లాభపడగలదు అనేది గమనించవలసింది గా సభ్యుల కు ఆయన విజ్ఞప్తి చేశారు.
‘‘ప్రపంచం లోని వాతావరణాన్ని భారతదేశాని కి అనుకూలంగా ఎలా ఉపయోగించుకోవాలనే అంశం పై మనం దృష్టి సారించాలి’’ అని ఆయన అన్నారు.
‘‘మరి ఈ బడ్జెట్ సమావేశాల లో, క్రొత్త సంవత్సరం ఆరంభం లో మనం గనుక దేశ ఆర్థిక వ్యవస్థ కు ఒక సరైన దిశ ను ఇచ్చామంటే, అది దేశాని కి గొప్ప మేలు ను చేయగలుగుతుంది’’ అని ఆయన అన్నారు.
సభ్యులు ప్రస్తావించిన ఇతర అంశాల ను గురించి ప్రధాన మంత్రి మాట్లాడుతూ, ‘‘మీరు లేవనెత్తిన ఇతర ముఖ్య అంశాలు అన్నిటితో నేను మీతో ఏకీభవిస్తున్నాను. అటువంటి అన్ని అంశాల మీద అరమరిక లు లేనటువంటి చర్చ జరగాలి అని నేను చెప్పదలచుకున్నాను’’ అని ఆయన అన్నారు.
పార్లమెంట్ సమావేశాల లో ఫలితాల ను పెంచడం కోసం సభ్యులు వారి వంతు తోడ్పాటు ను అందించాలని కూడా ప్రధాన మంత్రి కోరారు.
గడచిన రెండు సమావేశాల ను గురించి ప్రధాన మంత్రి ప్రస్తావిస్తూ, ‘‘ఇది పార్లమెంటు మరియు సమావేశాల పనితీరు కు సంబంధించింది. గత రెండు సమావేశాలు ఇతోధికమైన ఫలితాల ను ఇవ్వడాన్ని, అదే విధం గా దానికి అనుకూలం గా ప్రజల లో గొప్ప స్సందన రావడాన్ని మనము గమనించాము. ప్రజల యొక్క ప్రతినిధులు గా అన్ని అంశాల ను అరమరికల కు తావు ఇవ్వకుండా మనం చర్చిస్తూ సభ యొక్క ఫలితాల ను ఇనుమడింప చేయడం మన అందరి బాధ్యత’’ అని ఆయన తెలిపారు.
రక్షణ మంత్రి శ్రీ రాజ్నాథ్ సింహ్, పార్లమెంటరీ వ్యవహారాల మంత్రి శ్రీ ప్రహ్లాద్ జోశీ, పార్లమెంటరీ వ్యవహారాల శాఖ సహాయ మంత్రులు శ్రీ అర్జున్ రాం మేఘ్వాల్ మరియు శ్రీ వి. మురళీధరన్ లతో పాటు అన్ని పక్షాల కు చెందిన ఎంపీ లు ఈ సమావేశాని కి హాజరు అయ్యారు.(Visitor Counter : 92
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 మహమ్మారి సమయంలో ఆశా కార్మికుల సంక్షేమం
కోవిడ్ 19 పరిస్థితుల నిర్వహణ, నియంత్రణ కోసం జాతీయ ఆరోగ్య మిషన్ కింద రాష్ట్రాలు, కేంద్రపాలిత ప్రాంతాలకు ‘ఇండియాలో కోవిడ్ 19 ఆరోగ్య వ్యవస్థ సంసిద్ధత మరియు అత్యవసర ప్రతిస్పందన ప్యాకేజీ ’ పేరిట 2019–20 ఆర్థిక సంవత్సరంలో రూ.1113.21 కోట్లు, 2020–21 ఆర్థిక సంవత్సరంలో రూ.8147.28 కోట్ల రూపాయలను గ్రాంట్ ఇన్ ఎయిడ్గా విడుదల చేశారు.
కోవిడ్ 19 మహమ్మారి సమయంలో అన్ని రాష్ట్రాలు, కేంద్రపాలిత ప్రాంతాల్లోని ఆశా వర్కర్లకు సాధారణ, పునరావృత కార్యకలాపాల కోసం ఒక్కొక్కరికి రూ.2000 చొప్పున చెల్లించారు. అంతేకాకుండా కోవిడ్ 19 మహమ్మారి సమయంలో జాతీయ, రాష్ట్రాల నిబంధన మేరకు జనని సురక్ష యోజన, గృహ ఆధారిత నవజాత సంరక్షణ తదితర పథకాలను కొనసాగించిన ఆశా కార్యకర్తలకు వారి వారి కార్యకలాపాల మేరకు ప్రోత్సాహకాలను అందించాలని రాష్ట్రాలు, కేంద్రపాలిత ప్రాంతాలను కోరారు.
కోవిడ్ 19 మహమ్మారి సమయంలో ‘ఇండియాలో కోవిడ్ 19 ఆరోగ్య వ్యవస్థ సంసిద్ధత మరియు అత్యవసర ప్రతిస్పందన ప్యాకేజీ ’ కింద కోవిడ్ సంబంధిత విధులు నిర్వర్తించిన ఆశా కార్యకర్తల సేవలకు గుర్తింపుగా అదనంగా 2020 జనవరి నుంచి నెలకు రూ.1000 చొప్పున ప్రోత్సాహకాలు ఇవ్వాలని రాష్ట్రాలకు సూచించించారు.
ప్రధానమంత్రి గరీబ్ కళ్యాణ్ ప్యాకేజీ కింద ఆశా కార్యకర్తలతోసహా హెల్త్ వర్కర్లందరికీ బీమా పథకాన్ని ప్రవేశపెట్టారు. కోవిడ్ సంబంధిత విధులు నిర్వర్తిస్తూ ప్రాణాలు కోల్పోయినవారి కుటుంబాలకు ఈ పథకంతో రూ.50.00 లక్షల బీమా పరిహారం అందుతుంది.
రాష్ట్రాలు, కేంద్రపాలిత ప్రాంతాల నుంచి అందిన నివేదిక ప్రకారం మొత్తం 8,78,071 ఆశా కార్యకర్తలు, ఇతర కమ్యూనిటీ వలంటీర్లు 2021 మార్చి వరకు కోవిడ్ 19 అనుబంధిత అదనపు చెల్లింపులు అందుకున్నారు. ప్రోత్సాహకాలు అందించే విషయంలో రాష్ట్రాలు, కేంద్రపాలిత ప్రాంతాలు ఆలస్యం చేసినట్లు ఎటువంటి నివేదికలు అందలేదు.
ప్రధానమంత్రి గరీబ్ కళ్యాణ్ ప్యాకేజీ కింద 2021, జూన్ వరకు ఆశా కార్యకర్తలకు సంబంధించిన 43 క్లెయిమ్లను పరిష్కరించారు. ఈ చెల్లింపుల విషయంలో కూడా ఎటువంటి ఆలస్యం జరిగినట్లు రాష్ట్రాలు, కేంద్ర పాలిత ప్రాంతాలు తెలపలేదు.
సామాజిక భద్రతా నియమావళి, వేతన నియమావళి 2020 పరిధిలోకి ఆశా కార్యకర్తలు రారు. ఆశా కార్యకర్తలు సామాజిక ఆరోగ్య స్వచ్ఛంద సేవలకులుగా, నిర్దేశిత లక్ష్యం/కార్యచరణ ఆధారిత ప్రోత్సాహకాలకు అర్హులుగా ఉండాలని భావించారు. దీని ఫలితంగా ఆశా కార్యకర్తలు ఈ క్రింది ప్రయోజనాలను పొందుతున్నారు.
బీమా చేసిన వ్యక్తి మరణించినట్లయితే ప్రధానమంత్రి జీవన్ జ్యోతి బీమా యోజన  కింద రూ.2.00 పరిహారం అందుతుంది. ఇందుకోసం భారత ప్రభుత్వం వార్షిక ప్రీమియంగా రూ.330 చెల్లించింది.
ప్రధానమంత్రి సురక్ష బీమా యోజన కింద ప్రమాదవశాత్తు మరణం సంభవించినా, శాశ్వత వైకల్యానికి గురైనా రూ.2 లక్షల బీమా పరిహారం అందుతుంది. పాక్షిక వైకల్యానికి లక్ష రూపాయల పరిహారం అందుతుంది. ఇందుకోసం భారత ప్రభుత్వం వార్షిక ప్రీమియంగా రూ.12 చెల్లించింది.
ప్రధానమంత్రి శ్రమ యోగి మాన్ ధన్ ప్రకారం 60 సంవత్సరాల వయసు దాటిన తర్వాత నెలకు రూ.3000 పెన్షన్గా అందుతుంది. ఇందుకోసం లబ్ధిదారుల ప్రీమియంలో యాభై శాతాన్ని భారత ప్రభుత్వం చెల్లిస్తోంది. మిగతా సగాన్ని లబ్ధిదారులు చెల్లించాలి)
కేంద్ర ఆరోగ్య, కుటుంబ సంక్షేమశాఖ సహాయ మంత్రి డాక్టర్ భారతి ప్రవీణ్ పవార్ ఈ మేరకు రాజ్యసభకు మంగళవారం లిఖితపూర్వక సమాధానం ఇచ్చారు.
కార్మిక, ఉపాధికల్పన మంత్రిత్వ శాఖ
2022-23 ఆర్థిక సంవత్సరానికి ఈపీఎఫ్ చందాదారులకు 8.15% వడ్డీ సిఫార్సు చేసిన ఈపీఎఫ్ ట్రస్ట్
ఉద్యోగుల భవిష్యనిధి కేంద్ర మండలి ట్రస్టీల 233 వ సమావేశం ఈరోజు కేంద్ర కార్మిక, ఉపాధి కల్పన, పర్యావరణ, అటవీ, వాతావరణ మార్పు శాఖామంత్రి శ్రీ భూపేంద్ర యాదవ్ అధ్యక్షతన ఢిల్లీలో జరిగింది. ఈ సమావేశంలో సహాధ్యక్ష హోదాలో కేంద్ర కార్మిక, ఉపాధి, చానూరు, సహజవాయు శాఖల సహాయ మంత్రి శ్రీ రామేశ్వర్ తేలి, సహ ఉపాధ్యక్ష హోదాలో కార్మిక ఉపాధి శాఖ కార్యదర్శి ఆర్తి ఆహుజా, సభ్య కార్యదర్శి శ్రీమతి నీలం షమీ రావు, కేంద్ర భవిష్యనిధి కమిషనర్ కూడా పాల్గొన్నారు.
భవిష్యనిధి సభ్యుల ఖాతాలలో నిల్వ ఉన్న మొత్తం మీద 2022-23 సంవత్సరానికి ఏడాదికి 8.15% చొప్పున వడ్డీ జమ చేయాలని కేంద్ర మండలి సిఫార్సు చేసింది. ఆర్థిక మంత్రిత్వశాఖ ఈ ప్రతిపాదనకు ఆమోద ముద్ర వేసిన వెంటనే అధికారికంగా గెజెట్ నోటిఫికేషన్ జారీ అవుతుంది. ఆ తరువాత భవిష్య నిధి సంస్థ తన చందాదారుల ఖాతాలలో వడ్డీని జమచేస్తుంది.
సిఫార్సు చేసిన 8.15% వడ్డీ వలన చందాదారుల మొత్తానికి తగిన భద్రతతో బాటు వడ్డీరూపంలో ఎదుగుదల ఉంటుందని కేంద్ర మండలి స్పష్టం చేసింది. మిగులు రూ. 663. 91 కోట్లలోనూ, వడ్డీ రేటు 8.15% లోనూ నిరుటి కంటే పెరుగుదల నమోదయిందని మండలి గుర్తు చేసింది.
ఈ ఆర్థిక సంవత్సరంలో చందాదారుల మొత్తం సొమ్ము దాదాపు 11 లక్షల కోట్లు కాగా, దాదాపు 90 వేల కోట్లు చందాదారులకు పంపిణీ జరిగేలా మండలి సిఫార్సు చేసింది. నిరుడు ఈ చందాదారుల మొత్తం 77, 424. 84 కోట్లు ఉండగా, పంపిణీ చేసిన మొత్తం 9.56 లక్షల కోట్లుగా నమోదైంది. ఆదాయం నుంచి పంపిణీ చేసిన మొత్తం ఇంటకుముందెన్నడూ లేనంత అధికం. అంతకు ముందు సంవత్సరంతో పోల్చుకుంటే మొత్తం ఆదాయంలో 16% పెరుగుదల, మొత్తం అసలులో 15% పెరుగుదల నమోదయ్యాయి.
కొన్నేళ్ళుగా ఉద్యోగుల భవిష్య నిధి సంస్థ తన సభ్యులకు ఎక్కువ మొత్తాలు పంచుతూ వచ్చింది. భవిష్యనిధి సంస్థకున్న విశ్వసనీయత దృష్ట్యా మిగిలిన పెట్టుబడి కంటే ఎక్కువ వడ్డీ వచ్చే అవకాశాలు ఉన్నాయని, చాలా జాగ్రత్తగా ఆచితూచి పెట్టుబడులు పెడుతూ, అసలు మొత్తపు భద్రతకు అత్యంత ప్రాధాన్యమిస్తున్నదని ఈ సందర్భంగా ట్రస్ట్ మరోసారి గుర్తు చేసింది.
ఉద్యోగ భవిష్య నిధి సంస్థ అతిపెద్ద సామాజిక భద్రతా సంస్థలలో ఒకటి. మూలధన మార్కెట్లలో, షేర్ మార్కెట్లలో ఒడిదుడుకులు ఎదురయ్యే ప్రమాదం ఉన్నప్పటికీ చందాదారులకు సాధ్యమైనంత అధిక వడ్డీ అందేలా చూస్తూ తన బాధ్యతకు కట్టుబడి ఉంది. సంప్రదాయ వైఖరి అవలంబిస్తూనే ఆధునిక ధోరణిని అవలంబిస్తూ, భవిష్యనిధి సంస్థ సభ్యులకు ఇందులో పెట్టుబడులు పెట్టటం తెలివైన నిర్ణయమని పించేలా భవిష్య నిధి సంస్థ కృషి చేస్తోంది.
ఉక్కు మంత్రిత్వ శాఖ
ఆర్ఐఎన్ఎల్ లో విజిలెన్సు అవగాహనా వారం ముగింపు ఉత్సాహంతో పూర్తి
ఆర్ఐఎన్ఎల్ నివారణ విజిలెన్స్ కార్యక్రమాలను ప్రశంసించిన సీవీసీ అదనపు సెక్రటరీ డాక్టర్ ప్రవీణ్ కుమారి సింగ్,
ఆర్ఐఎన్ఎల్లో నిర్వహించిన విజిలెన్స్ అవేర్నెస్ వారోత్సవాలు విశాఖపట్నం స్టీల్ ప్లాంట్లో ఈరోజు ముగిశాయి. ఈ సమావేశంలో సెంట్రల్ విజిలెన్స్ కమిషన్ అదనపు కార్యదర్శి డాక్టర్ ప్రవీణ్ కుమారి సింగ్ అవినీతిని ఎదుర్కోవడానికి బహుముఖ వ్యూహం అనే అంశంపై ప్రసంగించారు.
డాక్టర్ ప్రవీణ్ కుమారి సింగ్ పలు అంశాలపై చర్చించారు. ఆమె ఆర్ఐఎన్ఎల్, విశాఖపట్నం స్టీల్ ప్లాంట్, హరిత పర్యావరణం, ఉన్నత జీవన ప్రమాణాలు, సమర్థవంతమైన శ్రామిక శక్తి, సాంకేతిక పురోగమనం మౌలిక సదుపాయాల కోసం గణనీయమైన నిరంతర ప్రయత్నాలకు ఆమె ప్రశంసించారు. వివిధ విజిలెన్స్ కార్యకలాపాలు, సీవీసీ అంచనాలు, శిక్షాత్మక-నివారణ విజిలెన్స్, దేశంలోని యువ ఉద్యోగుల బాధ్యతలు, సామర్థ్యాలు, అభివృద్ధి-అవినీతి, నైతికత, అవినీతి రహిత భారతదేశాన్ని నిర్మించడంలో సుపరిపాలన గురించి ఆమె వివరించారు.
ఆర్ఐఎన్ఎల్ సీఎండీ శ్రీ అతుల్ భట్ ప్రసంగిస్తూ కార్పొరేట్ మేనేజ్మెంట్లో పారదర్శకతపై ప్రధానంగా ప్రస్తావించారు. డిజిటలైజేషన్ ద్వారా తమ ప్రక్రియలను మార్చుకున్నందుకు ఆర్ఐఎన్ఎల్ సమిష్టి కృషిని ప్రశంసించారు, ఇది మరింత సమర్థవంతమైన, వినియోగదారుని కేంద్రంగా పనికి దారి తీస్తుంది. ఆర్ఐఎన్ఎల్ వైజాగ్ స్టీల్లో ఐటీ ఇన్ఫ్రాస్ట్రక్చర్ అమలు, వినియోగం గురించ్చి అయన వివరించారు. ప్రధాన మంత్రి శ్రీ నరేంద్ర మోదీ సందేశానికి అనుగుణంగా, అవినీతిని ఎదుర్కోవడానికి మా విధులకు సాంకేతికతను ఉపయోగించుకోవడాన్ని ప్రస్తావించిన ఆర్ఐఎన్ఎల్ సీఎండీ సాంకేతికతను ఉపయోగించుకోవడానికి సరైన మార్గంలో ఉందని సూచించారు.
ఆర్ఐఎన్ఎల్ చీఫ్ విజిలెన్స్ ఆఫీసర్ శ్రీ బి విశ్వనాథ్, విజిలెన్స్ కార్యక్రమాలను ప్రశంసించారు. వివిధ ప్రభుత్వ సంస్థలు అందించే విధానాలు, మార్గదర్శకాలను నిరంతరం నవీకరించాలని, సంస్థ ప్రక్రియలలో వాటిని స్వీకరించాలని ఆయన నొక్కిచెప్పారు. .
(అవినీతిని అరికట్టాల్సిన ఆవశ్యకతపై కార్యక్రమంలో ఆర్ఐఎన్ఎల్ అధికారులు, వారి కుటుంబ సభ్యులు నీడ నాటకాన్ని ప్రదర్శించారు. .
ముగింపు కార్యక్రమం సందర్భంగా, ఆర్ఐఎన్ఎల్-విఎస్పి ఐటీ ఈఆర్పి విభాగాలు అభివృద్ధి చేసిన విజిలెన్స్ క్లియరెన్స్కు సంబంధించిన సాఫ్ట్వేర్ ఆన్లైన్ అప్లికేషన్ను అదనపు కార్యదర్శి సీవీసీ ప్రారంభించారు. ప్రక్రియకు పారదర్శకత, సామర్థ్యం, లో ఆర్ఐఎన్ఎల్ అధికారులను ఆమె అభినందించారు. ఈ కార్యక్రమంలో రాష్ట్రపతి, ఉపరాష్ట్రపతి, ప్రధానమంత్రి, సెంట్రల్ విజిలెన్స్ కమిషనర్ సందేశాలను చదివి వినిపించారు.
విజిలెన్స్ అవేర్నెస్ వీక్, 2022 సందర్భంగా ఆర్ఐఎన్ఎల్-విఎస్పి నిర్వహించిన పోటీల్లో విజేతలకు డాక్టర్ ప్రవీణ్ కుమారి సింగ్, శ్రీ అతుల్ భట్, ఆర్ఐఎన్ఎల్ డైరెక్టర్లు బహుమతులు ప్రకటించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
చవక ధరలో గృహ నిర్మాణానికి ఆధునిక సాంకేతిక పరిజ్ఞానం
వివిధ రాష్ట్రాలు, కేంద్ర పాలిత ప్రాంతాలలో అందుబాటుధరలో గృహ నిర్మాణాలు చేపట్టేందుకు ఆధునిక, వినూత్న,హరిత సాంకేతిక పరిజ్ఞానం, గృహనిర్మాణ సామగ్రి,వేగవంతంగా నాణ్యతతో గృహనిర్మాణాలకు వీలుగా ప్రధానమంత్రి ఆవాస్ యోజన- అర్బన్  సబ్ మిషన్  పేరుతో ఒక టెక్నాలజీ సబ్ మిషన్ ను ఏర్పాటు చేయడం జరిగింది. ఇందుకు సంబంధించి ప్రభుత్వం తీసుకున్నచర్యలు కింది విధంగా ఉన్నాయి.
టెక్నాలజీ సబ్ మిషన్ కింద గృహ నిర్మాణ, పట్టణ వ్యవహారాల మంత్రిత్వశాఖ  గ్లోబల్ హౌసింగ్ టెక్నాలజీ ఛాలెంజ్ - ఇండియాను ప్రారంభించింది. విపత్తులను తట్టుకునే, సుస్థిరమైన, తక్కువ ధరలో, సత్వరం వివిధ వాతావరణ పరిస్థితులకు, భౌగోళిక పరిస్థితులకు వాడడానికి ఉపయోగపడే వినూత్న సాంకేతిక పరిజ్ఞానాన్ని ప్రపంచ వ్యాప్తంగా వివిధ దేశాలనుంచి గుర్తించడం దీని ఉద్దేశం. జిహెచ్టిసి- ఇండియా కింద ప్రపంచవ్యాప్తంగా గల 54 వినూత్న సాంకేతిక పరిజ్ఞానాలను గుర్తించి ఆరు స్థూల విభాగాల కింద వాటిని గుర్తించడం జరిగింది.
జిహెచ్టిసి- ఇండియా కింద గుర్తించిన వినూత్న నిర్మాణ సాంకేతిక పరిజ్ఞానాలను ప్రదర్శించేందుకు ఆరు రాష్ట్రాలు అంటే మధ్యప్రదేశ్ , గుజరాత్ , తమిళనాడు , జార్ఖండ్ , త్రిపుర , ఉత్తరప్రదేశ్ లలో ఆరు లైట్ హౌస్ ప్రాజెక్టులు  చేపడుతున్నారు. ఇందులోఆరు ప్రత్యేక సాంకేతిక పరిజ్ఞానాలను వాడుతున్నారు. గృహ నిర్మాణం, రియల్ ఎస్టేట్రంగంలో వీటిని విస్తృతంగా వాడేందుకువీటిని చేపట్టారు.
ఎం.ఒ.హెచ్యుఎ దేశంలోని వివిధ ప్రాంతాలలో ప్రదర్శిత గృహ నిర్మాణ ప్రాజక్టులు  వినూత్న, ప్రత్యామ్నాయ, సుస్థిర సాంకేతిక పరిజ్ఞానాలను ఉపయోగించి చేపడుతున్నది. వీటికి విస్తృత ఆమోదయోగ్యత లభించేందుకువీలుగా వీటినిచేపడుతున్నారు.
ఎంఒహెచ్యుఎ ఇప్పటికే అందుబాటు ధరలో అద్దె గృహాల కాంప్లెక్స్లు ప్రారంభించింది. పిఎంఎవై-యు కింద ఈ ఉపపథకాన్నిచేపట్టారు. పట్టణప్రాంతాలలో వలస కూలీలు, పేదలకు సులభతర జీవనానికి వీలుగా దీనిని చేపట్టారు. ఈ పథకం కింద టెక్నాలజీ ఇన్నొవేషన్ గ్రాంట్  ప్రతి ఇంటికికు రూ60,000లు, డబుల్ బెడ్ రూంకు రూ 1,00,000లు, డార్మిటరీ బెడ్కు రూ 20,000లు వినూత్న నిర్మాణపద్ధతులు అనుసరిస్తున్నందుకుకేటాయించారు.ఇది ఎఆర్హెచ్సిలు సత్వరం చేపట్టడానికి,మెరుగైన నిర్మాణం, పనితీరు కనబరచడానికి ఇది ఉపకరిస్తుంది.
(వినూత్న, ప్రత్యామ్నాయ సాంకేతికపరిజ్ఞానాలను ఉపయోగించడం ద్వారా పిఎంఎవై-యు కింద , వివిధ రాష్ట్రాలు, కేంద్ర పాలిత ప్రాంతాలలోని పథకాల కింద సుమారు 16 లక్షల ఇళ్లను నిర్మించనున్నారు.
ఈ సమాచారాన్ని కేంద్ర గృహ, పట్టణ వ్యవహారాల శాఖ సహాయమంత్రి శ్రీకౌశల్ కిషోర్ ఈరోజు రాజ్యసభకు ఇచ్చిన లిఖితపూర్వక సమాధానంలో తెలిపారు.
విద్యుత్తు మంత్రిత్వ శాఖ
భారత్కు చెందిన తొలి యూరో గ్రీన్ బాండ్ను విడుదల చేసిన పిఎఫ్సి
విద్యుత్ రంగంలో ప్రముఖ ఎన్బిఎఫ్సి అయిన పవర్ ఫైనాన్స్ కార్పొరేషన్ లిమిటెడ్  13.09.2021న తొలి 7ఏళ్ళ యూరోబాండ్ ను విజయవంతంగా విడుదల చేసింది.
(భారతీయ ఇష్యూయర్ యూరో మార్కెట్లలో సాధించిన 1.841% ధర అతి తక్కువ రాబడి.
భారతదేశం నుంచి మొదటిసారి యూరో విలువతో విడుదల చేసిన తొలి గ్రీన్ బాండ్ ఇది. అంతేకాక, భారతీయ ఎన్బిఎఫ్సి యూరోలో జారీ చేయడం ఇదే తొలిసారి కాగా, 2017 నుంచి భారత్ నుంచి విడుదలైన తొలి యూరో బాండ్.
ఈ బాండ్ ఆసియా, యూరోప్ లోని దాదాపు 82 అకౌంట్ల నుంచి వ్యవస్థాగత పెట్టుబడిదారుల బలమైన భాగస్వామ్యమే కాక 2.65 సార్లు ఒవర్ సబ్స్క్రైబ్ అయింది.
వ్యవసాయ మంత్రిత్వ శాఖ
ఎంఎస్పీ వద్ద పంట దిగుబడుల కొనుగోళ్లు
గోధుమ, వరి దిగుబడులకు ఎఫ్సీఐ, రాష్ట్ర ఏజెన్సీల ద్వారా కేంద్ర ప్రభుత్వం కనీస మద్దతు ధర అందిస్తోంది. ఈ పథకం కింద, ఆన్లైన్ పోర్టల్ ద్వారా రైతుల పేర్ల నమోదు జరుగుతుంది. పేరు నమోదు చేసుకున్న రైతుల నుంచి, నిర్ణీత పంట సేకరణ వ్యవధిలో, నిర్ణీత నాణ్యతకు అనుగుణంగా, ఎఫ్సీఐ సహా ప్రభుత్వ ఏజెన్సీల ద్వారా ఎంఎస్పీ వద్ద కేంద్ర ప్రభుత్వం కొనుగోళ్లు జరుపుతుంది. పంటల సేకరణ మార్కెట్ కమిటీలు  లేదా తాత్కాలిక కొనుగోలు కేంద్రాలు లేదా సేకరణ కేంద్రాల వద్ద ఎంఎస్పీ కార్యక్రమాలను ప్రభుత్వ ఏజెన్సీలు కొనసాగిస్తాయి. రాష్ట్ర ప్రభుత్వాలతో సంప్రదింపుల ద్వారా సేకరణ కేంద్రం ఏర్పాటు చేసే ప్రాంతం, కేంద్రాల సంఖ్య నిర్ణయం జరుగుతుంది.
రాష్ట్ర ప్రభుత్వాల అభ్యర్థనల ఆధారంగా, 'పీఎం ఆశా'లో భాగమైన 'ధర మద్దతు పథకం' కింద, పప్పుధాన్యాలను ఎంఎస్పీ వద్ద కేంద్రం కొంటుంది. రాష్ట్ర అధీకృత సేకరణ ఏజెన్సీల ద్వారా కేంద్ర నోడల్ ఏజెన్సీలు నమోదిత రైతుల నుంచి నేరుగా పప్పుధాన్యాలు కొంటాయి. కేంద్ర నోడల్ ఏజెన్సీలు రాష్ట్ర ప్రభుత్వాలను సంప్రదించి, రైతులకు సౌలభ్యంగా ఉండే ప్రాంతాల్లో సేకరణ కేంద్రాలను ఏర్పాటు చేస్తాయి.
రైతులు ప్రభుత్వ సేకరణ కేంద్రాల్లో పంటలను అమ్మవచ్చు, లేదా ఇంకా మంచి ధర వస్తుందనుకుంటే బహిరంగ మార్కెట్లో కూడా అమ్ముకోవచ్చు. ఎంఎస్పీ, ప్రభుత్వ సేకరణ కార్యకలాపాలకు అనుగుణంగా బహిరంగ మార్కెట్ స్పందిస్తుంది. దీని ఫలితంగా, ప్రకటిత పంట ఉత్పత్తుల ధరలు ప్రైవేటు మార్కెట్లో ఎంఎస్పీ కంటే ఎక్కువగా ఉంటాయి.
కేంద్ర వ్యవసాయం, రైతుల సంక్షేమ శాఖ మంత్రి శ్రీ నరేంద్ర సింగ్ తోమర్ ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
వ్యవసాయ మంత్రిత్వ శాఖ
ప్రధానమంత్రి అన్నదాత ఆదాయ సంరక్షణ అభియాన్  కోసం బడ్జెట్
ప్రకటించిన పప్పుధాన్యాలు, నూనెగింజలు, కొబ్బరి సాగు చేసే రైతులకు లాభసాటి ధర అందించాలనే ఉద్దేశ్యంతో, ధర మద్దతు పథకం ; ధర లోపం చెల్లింపు పథకం ; పైలట్ ప్రైవేట్ సేకరణ, స్టాకిస్టు పధకం  లను కలుపుతూ, ప్రభుత్వం ప్రధానమంత్రి అన్నదాత ఆదాయ సంరక్షణ అభియాన్  అనే ఒక పథకాన్ని అమలు చేస్తోంది. పి.ఎస్.ఎస్. కింద పప్పుధాన్యాలు, నూనెగింజలు, కొబ్బరి దిగుబడులను ఎం.ఎస్.పి. వద్ద కొనుగోలు చేయడం జరుగుతుంది. కాగా, రాష్ట్రాలు / కేంద్రపాలిత ప్రాంతాలు మొత్తం రాష్ట్రం కోసం, సేకరణ సీజన్లలో నిర్దిష్టంగా గుర్తించిన నూనెగింజలకు సంబంధించి పి.ఎస్.ఎస్. లేదా పి.డి.పి.ఎస్. ను ఎంపిక చేసి అమలు చేయవచ్చు. పారదర్శక వేలం ప్రక్రియ ద్వారా గుర్తింపు పొందిన మార్కెట్ యార్డులో నిర్ణీత వ్యవధిలో సూచించిన సరసమైన సగటు నాణ్యత  నిబంధనలతో కూడిన నూనె గింజలను విక్రయించే ముందుగా నమోదు చేసుకున్న రైతుల కు, పి.డి.పి.ఎస్. కింద, ఎం.ఎస్.పి. మరియు అమ్మకం / మోడల్ ధర మధ్య వ్యత్యాసాన్ని నేరుగా చెల్లించడం తప్ప భౌతిక సేకరణ జరగదు. దీనితో పాటు, నూనెగింజల కోసం జిల్లా / జిల్లాలో ఎంపిక చేసిన ఏ.పి.ఎం.సి. లో పైలట్ ప్రాతిపదికన ప్రైవేట్ ప్రొక్యూర్మెంట్ మరియు స్టాకిస్ట్ స్కీమ్  ని అమలు చేసే అవకాశం రాష్ట్రాలకు ఉంది.
ఇక, వార్షిక బడ్జెట్ కేటాయింపుల విషయానికొస్తే, పథకాల అమలులో సంభవించే నష్టాలను భర్తీ చేయడం దీని ఉద్దేశ్యం. అదేవిధంగా వాస్తవ అవసరాల ఆధారంగా దీన్ని సవరించడం జరుగుతుంది.
కనీస మద్దతు ధర  వద్ద పప్పు ధాన్యాలు, నూనె గింజలు, కొబ్బరి కొనుగోలు కోసం ఎన్.ఏ.ఎఫ్.ఈ.డి., ఎఫ్.సి.ఐ. వంటి కేంద్ర ప్రభుత్వ నోడల్ సంస్థలకు ప్రభుత్వం, పి.ఎస్.ఎస్. కింద, ప్రభుత్వ హామీ మొత్తాన్ని 40,500 కోట్ల రూపాయల మేర నగదు ఋణ సౌకర్యాన్ని ఏర్పాటు చేసింది. రైతులకు ఎం.ఎస్.పి. మొత్తాన్ని చెల్లించడానికి, పి.ఎస్.ఎస్. కార్యకలాపాలకు సంబంధించిన ఇతర యాదృచ్ఛిక ఖర్చుల కోసం ప్రభుత్వ హామీ మేరకు అవసరమైన నిధులను కేంద్ర నోడల్ సంస్థలు వినియోగించుకుంటాయి.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు లోక్సభకు సమ్పరించిన లిఖితపూర్వక సమాధానంలో ఈ సమాచారాన్ని పొందుపరిచారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
భారతదేశ సార్వభౌమాధికారం, సమగ్రత, భారతదేశ రక్షణ, భద్రత మరియు ప్రజల భద్రతకు హానికరమైన 118 మొబైల్ యాప్ లను ప్రభుత్వం నిషేధించింది
ఇన్ఫర్మేషన్ టెక్నాలజీ చట్టం,సెక్షన్ 69 ఎ కింద, ఇన్ఫర్మేషన్ టెక్నాలజీ యొక్క సంబంధిత నిబంధనలతో చదవబడుతుంది  నియమాలు 2009 మరియు బెదిరింపుల వల్ల ఉద్భవిస్తున్న స్వభావం దృష్ట్యా, 118 మొబైల్ యాప్ లను , అందుబాటులో ఉన్న సమాచారం దృష్ట్యా, అవి, భారతదేశం యొక్క సార్వభౌమాధికారం, సమగ్రత, భారతదేశ రక్షణ, భద్రత మరియు ప్రజా భద్రతకు హాని కలిగించే కార్యకలాపాలలో నిమగ్నమై ఉన్న కారణంగా, వాటిని నిషేధించాలని, భారత ప్రభుత్వ ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ నిర్ణయించింది.
ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖకు వివిధ వనరుల నుండి, భారతదేశం వెలుపల ఉన్న సర్వర్ లకు వినియోగదారుల డేటాను అనధికారికంగా దొంగిలించడం మరియు రహస్యంగా ప్రసారం చేయడం కోసం, ఆండ్రాయిడ్ మరియు ఐ.ఓ.ఎస్. ప్లాట్ఫామ్లలో అందుబాటులో ఉన్న కొన్ని మొబైల్ యాప్ ల దుర్వినియోగం గురించి అనేక నివేదికలతో సహా, చాలా ఫిర్యాదులు వచ్చాయి. ఈ సమాచార సంకలనం, జాతీయ భద్రత, భారత దేశ రక్షణకు విరుద్ధమైన అంశాల ద్వారా దాని మైనింగ్ మరియు ప్రొఫైలింగ్, చివరికి భారత దేశ సార్వభౌమత్వాన్నీ, సమగ్రతను ప్రభావితం చేస్తుంది. ఇది చాలా లోతైన మరియు తక్షణం ఆందోళన కలిగించేది, అత్యవసర చర్యలు తీసుకోవలసిన అంశం.
హోం వ్యవహారాల మంత్రిత్వ శాఖకు చెందిన భారత సైబర్ నేరాల సమన్వయ కేంద్రం కూడా ఈ హానికరమైన యాప్ లను నిరోధించడానికి సమగ్ర సిఫార్సును పంపింది. అదేవిధంగా, భారత పార్లమెంటు వెలుపల మరియు లోపల వివిధ ప్రజా ప్రతినిధులు లేవనెత్తిన ఇలాంటి ద్వైపాక్షిక ఆందోళనలు కూడా చాలా ఉన్నాయి. భారతదేశం యొక్క సార్వభౌమత్వానికి మరియు మన పౌరుల గోప్యతకు హాని కలిగించే యాప్ లపై కఠినమైన చర్యలు తీసుకోవాలని ప్రజలు కూడా గట్టిగా కోరుతున్నారు.
వీటి ఆధారంగా మరియు ఇటువంటి సమాచారాన్ని పంపిన ఇటీవలి విశ్వసనీయ పోస్టులను స్వీకరించిన తరువాత, కోరిన అనుమతులు, పొందుపరచిన కార్యాచరణతో పాటు పైన పేర్కొన్న యాప్ లు సమాచారాన్ని చేరవేయడానికి అనుసరిస్తున్న పద్ధతులు తీవ్రమైన ఆందోళనలను కలిగించాయి. ఈ యాప్ లు డేటాను రహస్యంగా సేకరించి పంచుతున్నాయి, ఈ విధంగా వ్యక్తిగత డేటా మరియు వినియోగదారుల సమాచారాన్ని పంచుకోవడంతో, దేశ భద్రతకు తీవ్రమైన ముప్పు కలుగుతోంది.
భారతదేశ సార్వభౌమాధికారం, సమగ్రత, భారతదేశ రక్షణ, భద్రత కోసం, మొబైల్ ఫోన్ల లోనూ, మొబైల్ కాని ఇంటర్నెట్ సౌకర్యం ఉన్న పరికరాల్లో ఉపయోగించే కొన్ని యాప్ల వాడకాన్ని నిరోధించాలని, తనకు గల సార్వభౌమ అధికారాలతో, భారత ప్రభుత్వం నిర్ణయించింది. ఈ యాప్ ల వివరాలను జత చేసిన జాబితాలో పేర్కొనడం జరిగింది.
కోట్లాది మంది భారతీయ మొబైల్ మరియు ఇంటర్నెట్ వినియోగదారుల ప్రయోజనాలను ఈ చర్య పరిరక్షిస్తుంది. భారతీయ సైబర్స్పేస్ భద్రత, రక్షణ మరియు సార్వభౌమత్వాన్ని నిర్ధారించడాన్ని లక్ష్యంగా చేసుకుని, ఈ నిర్ణయం తీసుకోవడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
క్రియాశీల కేసుల తగ్గుదల ధోరణిని కొనసాగిస్తున్న భారత్
వరుసగా రెండో రోజు కూడా క్రియాశీల కేసుల సంఖ్య 9 లక్షలకు లోపే ఉంది
మొత్తం కేసుల్లో క్రియాశీలంగా ఉన్నవి 1/8వ వంతు మాత్రమే
క్రియాశీల కేసులు క్రమంగా తగ్గుతున్న ధోరణిని భారతదేశం నమోదు చేస్తునే ఉంది. క్రియాశీల కేసులు ఒక నెల తరువాత 9 లక్షల మార్క్ కంటే పడిపోయిన రెండవ రోజు. దీనిలో ప్రగతిశీల క్షీణత కొనసాగుతోంది. గత 24 గంటల్లో 8,83,185 క్రియాశీల కేసులు నమోదయ్యాయి.
ప్రస్తుతం క్రియాశీల కేసులు దేశంలోని మొత్తం పాజిటివ్ కేసులలో కేవలం 12.65% మాత్రమే. ఇవి దేశంలోని మొత్తం కేసులలో 1/8 వ వంతు.
మొత్తం కోలుకున్న కేసులు 60 లక్షలకు  దగ్గరగా ఉన్నాయి. తద్వారా క్రియాశీల కేసులకు సంబంధించి వ్యత్యాసాన్ని పెంచుతుంది.
గత 24 గంటల్లో 82,753 మంది రోగులు కోలుకొని డిశ్చార్జ్ అయ్యారు. కొత్తగా ధృవీకరించబడిన కేసులు 73,272 వద్ద ఉన్నాయి. జాతీయ రికవరీ రేటు 85.81% కి చేరుకుంది. 18 రాష్ట్రాలు / యుటిలు రికవరీ రేటు జాతీయ సగటు కంటే ఎక్కువగా నమోదు చేశాయి.
సమగ్ర పరీక్షలు, ట్రాకింగ్, శీఘ్రంగా ఆసుపత్రిలో చేరడం మరియు ప్రామాణిక చికిత్స ప్రోటోకాల్కు కట్టుబడి ఉండటం వంటి కేంద్ర వ్యూహం ప్రకారం రాష్ట్రాలు / యుటిల సహకరించడం ఫలితం ఇది. కొత్తగా కోలుకున్న కేసులలో 10 రాష్ట్రాలు / యుటిలలో 76% కేంద్రీకృతమై ఉన్నట్లు గమనించారు. ఈ కేసుల్లో ఎక్కువ పాత్ర మహారాష్ట్రదిగానే కొనసాగుతుంది 17,000 కంటే ఎక్కువ మంది ఒకే రోజు రికవరీతో అయిన గరిష్ఠ సంఖ్య అక్కడ కనిపిస్తుంది.
గత 24 గంటల్లో 73,272 కొత్తగా ధృవీకరించబడిన కేసులు నమోదయ్యాయి. వీటిలో 10 రాష్ట్రాలు మరియు యుటిల నుండి 79% వచ్చాయి. మహారాష్ట్ర ఇప్పటికీ 12,000 కన్నా ఎక్కువ కేసులతో చాలా ఎక్కువ కొత్త కేసులను నివేదిస్తోంది, కర్ణాటకలో దాదాపు 11,000 కేసులు ఉన్నాయి.
గత 24 గంటల్లో 926 కేసుల్లో మరణాలు సంభవించాయి. వీటిలో, దాదాపు 82% పది రాష్ట్రాలు / యుటిలలో కేంద్రీకృతమై ఉన్నాయి. కొత్త మరణాలలో 32% కంటే ఎక్కువ మహారాష్ట్ర లో నమోదయ్యాయి.